Държавен вестник, бр. 45, 2005 г., стр. 19

Б Р О Й  45
Д Ъ Р Ж А В Е Н   В Е С Т Н И К
С Т Р .  19
11. подготвя и внася годишен доклад в На-
родното събрание;
12. информира Народното събрание за от-
делни случаи на накърняване и незачитане на
права и свободи и подготвя доклади по тях;
13. издава бюлетин;
14. извършва и други действия във връзка
със зачитането на правата и свободите.
(2) Правомощията на омбудсмана не се от-
насят до:
1. Народното събрание, президента, Конс-
титуционния съд, Висшия съдебен съвет и Смет-
ната палата;
2. осъществяването на съдебната власт от
съда, прокуратурата и следствието;
3. отношенията, свързани с националната
сигурност и външната политика.
(3) Омбудсманът не може да води дела от
името на лицата, които са се обърнали към него,
и не може да ги представлява пред съд и пред
лицата по ал. 1, т. 1.
Раздел III
Администрация на омбудсмана
Чл. 10. (1) Администрацията на омбудсмана
се ръководи от главен секретар и е организира-
на в дирекции и отдели.
(2) Омбудсманът назначава и уволнява слу-
жителите в своята администрация и определя
правомощията и възнагражденията им.
(3) Омбудсманът определя работното време
на своята администрация и приемното време за
граждани.
Чл. 11. (1) Към администрацията на омбуд-
смана се създава приемна.
(2) Омбудсманът приема лично граждани в
определено от него време.
(3) Служителите от администрацията рабо-
тят в приемната на ежедневен ротационен прин-
цип, на основата на месечна програма, одобре-
на от главния секретар.
(4) Омбудсманът може да открива времен-
ни приемни и в други населени места.
Чл. 12. (1) Лицата, работещи в администра-
цията на омбудсмана, са в трудови или служеб-
ни правоотношения. Омбудсманът определя кои
длъжности се изпълняват от лица в служебно
правоотношение.
(2) Стажът на служителите към омбудсмана
се зачита за трудов стаж по специалността им,
съответно за служебен стаж.
(3) Омбудсманът, заместник-омбудсманът и
служителите имат право на допълнителен пла-
тен годишен отпуск до 12 работни дни за изпъл-
нение на задълженията в извънработно време.
Конкретният размер на отпуска се определя от
омбудсмана.
Чл. 13. Дейността на омбудсмана може да се
подпомага от външни експерти и специалисти,
които работят по граждански договор или на
обществени начала.
Чл. 14. Омбудсманът може да формира кон-
султативни съвети, в които участват той, него-
вият заместник или други представители на
неговата администрация, представители на ака-
демичните среди, медиите, организации на
гражданите, външни консултанти и други.
Чл. 15. Омбудсманът може да създава реги-
онални съвети за взаимодействие с обществе-
ните посредници, подпомагане на дейността им
и уеднаквяване на практиката. В тях участват
омбудсманът, заместник-омбудсманът или
представители на неговата администрация,
обществени посредници от няколко общини и
представители на съответните общински съве-
ти, представители на медиите, на организации
на гражданите и други.
Раздел IV
Приемане и разглеждане на жалби и сигнали
Чл. 16. (1) Жалбите и сигналите, които се
подават до омбудсмана, могат да бъдат писме-
ни или устни. Приемането им се извършва в
приемната на омбудсмана.
(2) Формата на жалбите и сигналите е сво-
бодна, но те задължително трябва да съдържат:
1. данни за подателя, включително за връз-
ка с него;
2. описание на нарушението;
3. данни за нарушителя;
4. времето, по което е извършено наруше-
нието;
5. информация за това, дали същият случай
е в процес на разглеждане от съд или друга
институция;
6. информация за причинените вреди, ако се
търси обезщетение за тях.
(3) Липсата на информация по ал. 2 не е
пречка за приемане на жалбата или сигнала.
Всяка необходима информация може да бъде
поискана при или след подаването им.
(4) Писмените жалби и сигнали се подават
лично, с писмо, телекс, телеграф, факс или по
електронна поща. Омбудсманът може да изда-
де примерен образец, използването на който не
е задължително.
(5) Устните жалби и сигнали се подават лич-
но или по телефон.
(6) Подаването на жалби и сигнали, както и
цялата процедура по разглеждането им, е без-
платна за подателя.
Чл. 17. Постъпилите писмени жалби или
сигнали се вписват в регистъра на жалбите и
сигналите и се разпределят от приемащия служи-
тел за разглеждане от съответния отдел.
Чл. 18. (1) За постъпилите устни жалби или
сигнали дежурният служител в приемната на
омбудсмана съставя протокол, в който посочва
името и постоянния адрес на подателя, описа-
ние на нарушението, органа, администрацията
или лицето, срещу които се подава жалбата.
(2) Протоколът се вписва в регистъра на
жалбите и сигналите.